સૌરાષ્ટ્ર યુનિ.ની સ્થાપના પૂર્વે અહીં સંસ્કૃત મહાવિદ્યાલયની સ્થાપના થઇ હતી. એ સમયે અમદાવાદની યુનિવર્સિટી સામે જોડાણ હતું. હવે સોમનાથ સંસ્કૃત યુનિવર્સિટી સાથે સંસ્કૃત ભાષાના અભ્યાસ, સંવર્ધન, સંશોધનનું કામ ચાલે છે. આદિ શંકરાચાર્ય દ્વારા રચિત સાહિત્ય જૂદા જૂદા ૨૫૦ જેટલા પુસ્તકોમાં જોવા મળે છે. જેમાં ન બહુ પ્રચલિત નર્મદા અષ્ટક્રમ તેઓએ નર્મદાના કાંઠે રચ્યુ હોવાની સંભાવના છે. આદિ શંકરાચાર્યએ માત્ર ૮ વર્ષની ઉંમરે અહીં આવી શારદાપીઠની જે સ્થાપના કરી વૈદિક ધર્મના પ્રચાર - પ્રસારનું કામ હાથ ધર્યું હતું. તે આજે તેમના ઉત્તરાધિકારી એવા ૭૮માં શંકરાચાર્ય સ્વરૃપાનંદ સરસ્વતીજી દ્વારા દેશભરમાં આગળ વધતું રહ્યું છે.